open-index/open-wikipedia-markdown huggingface dataset:
Petegem-an-de-Schelde

**Petegem-an-de-Schelde** is e dorp in de Belgische provinsje Oôst-Vloandern en e deêlgemeênte van Wortegem-Petegem. 't Dorp ligt dichte by de Schelde.

Toet in 1963 noemdege 't dorp simpelweg 'Petegem', moa  't achtervoegsel is an de noame toegevoegd vo 't verschil te kunn moakn mè Petegem-an-de-Leie dat in de zelfste provinsje ligt moa 15&nbsp;km meêr noa 't noôrdn.
## Geschiedenisse
De Karoliengische keunienk Karel de Kletsn ha vanzeleevn e luxueus kasteêl in Petegem by de Schelde. Teegn 't ende van de 13ste eeuwe, drukte Gwyde van Dampierre zyn stempel ip 't dorp en omgevienge. Je kocht de heerlikheid Petegem vo zyn vrouwe Isabella van Luxemburg (markgravinne van Namen), die in 1290 dichte by de Scheldeburcht e vrouwekloôster liet bouwn, die de noame Beaulieu kreêg. In 1783 schafte keizer Jozef II 't kloôster of, joagde de nunn weg en liet de gebouwn gedeêltelik ofbreekn. 
## Beziensweirdigheedn
*Uutzicht over de Vlamsche Ardenn
*Sint-Martinuskerke
*Oud kasteêl, in 1789-1790 gebouwd ip de ruïnes van e versterktn burcht, vermeld in e document van 864
*Abdye van Beaulieu of van Sinte Klara, gesticht in 1290 deur Isabella, vrouwe van Gwyde van Dampierre 
*Nieuw kasteêl, gebouwd  in 1847

Ofbeeldienge:Kerk Petegem aan de Schelde - België.jpg|Sint-Martinuskerke


## Externe koppeliengn
*Officiële website Wortegem-Petegem
*Abdye van Beaulieu
Elsegem

**Elsegem** is e dorp in de Belgische provinsje Oôst-Vloandern en e deêlgemeênte van Wortegem-Petegem. Elsegem ligt an de Schelde, teegn de grenze mè West-Vloandern.
## Geschiedenisse
Elsegem was e parochie en heerlikheid in de Kasselry Oudenoarde en eigndom van de familie van Aubremont. In 1623 trouwdege Anna d' Aubremont van Elsegem mè Pierre de Berghes-Saint-Winnoc. Under kleênzeune Jan Jozef, burggroaf van Berghes-Saint-Winnoc, verkocht in 1718 zyn heerlikheid Elsegem an Jan Baptist van Ghellinck.
## Beziensweirdigheedn
*Uutzicht over de Vlamsche Ardenn
*Sint-Mauruskerke
*Pastorie
*Kasteêl Ter Beke
*Kloôsterhof
*Kasteêldomein de Ghellinck

Ofbeeldienge:Elsegem kerk van.jpg |Kerke van Elsegem


## Externe koppeliengn
* Officiële website Wortegem-Petegem
*Gemeentelijk domein de Ghellinck
Beke

E **beke** is e smal, oendiep woatertje die vanof e bronne stroomofwoarts vloeit en die klinder is of e riviere.

Ofbeeldienge: Bergbeek - Oedelem.jpg |Bergbeke in Oelem
Ofbeeldienge: Meersbeek -Assebroek2.jpg| Meirsbeke in Assebroeke
Ofbeeldienge: Mangelbeek - Lummen - België.jpg|Mangelbeke in Lummen

## Beekn in West-Vloandern
*Bergbeke
*Goaverbeke
*Groeniengebeke
*Handzoamevoart
*Heybeke (Frans: *Ey Becque*)
*Heulebeke
*Kemmelbeke
*Meirsbeke
*Poekebeke
*Slypbeke
*Vlazêlevoart
*Zwynebeke
Zuud-Berkin

**Zuud-Berkin** of **Nieuw-Berkyn** (Frans: *Neuf-Berquin*, Nederlands: *Nieuw-Berkijn* of *Zuid-Berkijn*) es e gemêente in Vrankryk in't Noorderdepartement. 't Ligt in Fransch-Vlaenderen ip't schee'n van 't Houtland en de Leiedaele.

## Geografie
't Grenst an de gemêentn Oud-Berkyn, Zoetestede, Stegers en Meregem. In 't nôordwestn van de gemêente ligt et gehuchtje *den Vierhoek*.

## Histoorie
't Groundgebied van d'uudige gemêente Zuud-Berkin ligt an't tracé van d'oude Romeynsche heirboane tusschn Kassel en Atrecht. 't Dorp zelve es ountstoan lyk en ofscheydienge van de prochie Stegers, verzekers nog vôorn 't joar 1239. Byst den Êestn Weireldoorloge es Zuud-Berkin hillegansn verwoest gewist byst en Duutsch offensief in 1918.

## Bezienswoardigeedn
In Zuud-Berkin stoat de Sint-Gilleskerke.

## Referensjes
Zoetestede

**Zoetestede** (Frans: *Le Doulieu*, Nederlands: *Zoeterstee*) is een gemêente in Vrankryk in 't Noorderdepartement. 't Ligt in Fransch-Vlaenderen in de Leiedaele, op 't scheëdsel van 't Houtland.

## Geografie
't Grenst an de gemêentn Belle, Steenwerk, Stegers, Zuud-Berkin en Noordberkin.

## Bezienswoardigeedn
In Zoetestede stoat de Maria-Assumpsje-kerke.


Image:Le_Doulieu-02.JPG|'t Stadhuus
Image:Le_Doulieu-03.JPG|Monument voor de dooden
Image:Le Doulieu-01.jpg|De Maria-Assumpsje-kerke
Image:Le_Doulieu-06.JPG|Zicht ip Zoetestede
Steenwerk

**Steenwerk** (Frans: *Steenwerck*) is een gemêente in Vrankryk in 't Noorderdepartement. 't Ligt in Fransch-Vlaenderen in de Leiedaele. De Leie strôomt langs de zuudgrenze van de gemêente en twèis deur 't stadje lôopt de Grote Beke, die uutmoundt in de Leie. 

## Geografie
Steenwerk grenst an de gemêentn Belle, Niepkerke, Erkegem an de Leie, Sailly an de Leie, Stegers en Zoetestede.

Deur't middn van 't groundgebied van Steenwerk passeert d'yzerboane vo den TGV tusschn Rysel en Kales en an den nôordkant lôopt d'yzerboane vo de geweune trings tusschn Rysel en Haezebroek en stoat de staesje van Steenwerk. Steenwerk stoat ôok in verbiendienge me Rysel en Duunkerke via de ottostrade A25 die deur de gemêente lôopt.

## Geschiedenisse
Steenwerk es gesticht gewist deur de Frankn en wierd vo den êestn kêe vermeld in 1160 lyk *Steinwerc*. Derachter es de noame nog geciteerd gewist op verschillige schryfwyzn:  in 1182 lyk *Estenwerck*, in 1260 lyk *Stuuinwercke*, in 1331 lyk *Steinwerck* en in 1332 lyk *Steenwerc*. In dien tyd wos ter ôok e redelyke commerce in Steenwerk langsn de Grote Beke die gekanaliseerd wos en veurzien van sluuzn. Textielwevers leverdn ulder loakn in't center van't stadje wa ton langsn de Leie noar Armentiers wierd gebrocht vo verder te verandeln. Der wos ôok e redelijke commerce van en noar Belle. Bystn den Êestn Weireldoorloge es Steenwerk hillegansn verwoest gewist.

## Bezienswoardigeedn
* De Sent-Jan-den-Dooperskerke die in 1923 achter de verwoestinge van d'oude kerke in den Êestn Weireldoorloge erbouwd es gewist. D'ôorsprounkelyke kerke wos ol vermeld in de twoalfde êeuwe.
* De kerke van de Ouze-Lieve-Vrouwe van de zeevn smartn  uut de neegntiende êeuwe in 't gehucht La Croix du Bac.
* 't Vlamsch huus in neogothischn styl die gebouwd es an 't ende van de neegntiende êeuwe (round 1890) in ipdracht van Pierre Dutrie die zelve zot wos van't uutzichte van Brugge.
* 't Stadhuus van 't joar 1856
* 't "Musée de la Vie rurale"
* 't "Deutscher Soldatenfriedhof Steenwerck" me de groavn van  2048 Duutsche soldoatn uut den Êestn Weireldoorloge. De mêeste van die dôo zyn gevolln byst den Vierdn Slag om Ieper in april 1918 en in de periode derachter tout in oest 1918.
* Drie Britse begroafplekkn:
** 't Croix-du-Bac British Cemetery
** Le Grand Beaumart British Cemetery
** 't Trois Arbres Cemetery

Image:Steenwerck-Eglise.jpg|De kerke van Steenwerk
Image:Steenwerck-Maison flamande.jpg|'t Vlamsch huus
Niepkerke

**Niepkerke** (Frans: *Nieppe*, Picardisch: *Nippe*) is een gemêente in Vrankryk in 't Noorderdepartement. 't Ligt in Fransch-Vlaenderen in de Leiedaele, langst de schreeve en de Leie strôomt langsn de zuudgrenze van de gemêente.

## Geografie
Niepkerke grenst an de gemêentn Heuvelland (Nieuwkerke), Koomn-Woastn (Ploegsteirt en 'n Bizee), Armentiers, Erkegem an de Leie, Steenwerk en Belle. 

In 't ôostn van de gemêente ligt de wyk *Pont-de-Nieppe* teegn de Leie en de grenze me Armentiers. In 't westn ligt et gehuchtje *Pont d'Achelles*. In 't nôordn liggn an de Schreve de klêene grensgehuchtjes *Le Romarin* en *Clef de Hollande*. Langsn de zuudkant van Niepkerke passeert d'yzerboane vo den TGV tusschn Rysel en Kales en deur 't middn van 't groundgebied lôopt d'yzerboane vo de geweune trings tusschn Rysel en Haezebroek en stoat de staesje van Niepkerke. Niepkerke stoat ôok in verbiendienge me Rysel en Duunkerke via de ottostrade A25 die deur de gemêente lôopt.

## Bezienswoardigeedn
* De Sent-Moartnskerke
* De Notre-Dame de Bon-Secours-kerke
* 't Museum van Niepkerke
* 't Kastêel van Niepkerke
* 't "Deutscher Soldatenfriedhof Pont-de-Nieppe" me de groavn van 790 Duutsche soldoatn uut den Êestn Weireldoorloge
* Drie begroafplekkn me groavn van Britse dôo uut den Êestn Weireldoorloge:
** Nieppe Communal Cemetery
** Pont-D'Achelles Military Cemetery
** Pont-de-Nieppe Communal Cemetery


Image:Église_de_NIEPPE_(Pont)_59850_-France.JPG|De Notre-Dame de Bon-Secours-kerke
Image:Château de NIEPPE (59850) France.JPG|'t Kastêel van Niepkerke
Stegers

**Stegers** (Frans: *Estaires*) es e gemêente in Vrankryk in't Noorderdepartement. 't Ligt in Fransch-Vlaenderen in de Leiedaele. Langsn de zuudgrenze van de gemêente strôomt de Leie.

## Geografie
Stegers grenst an de gemêentn Zoetestede, Steenwerk, Sailly an de Leie, De Gorge, Meregem en Zuud-Berkin.

## Geschiedenisse
't Huudige stadje ligt ip de site woar in tydde van de Romeinn 't stadje *Minariacum* wos, e strategisch geleegn plekke omda ze lag an de heirboane tusschn *Castellum Menapiorum* ('t huudige Kassel) en *Nemetacum Atrebatum* (Atrecht) want ip da punt wos de Leie ip zyn smolst en dus 't makkelykst vo te traverseern. Stegers wierd gekerstend in de neegnde êeuwe deur Sent-Vedastus en ôordigde in de middelêeuwn by't Groafschap Vloandern. In dien tyd vormde de Leie in't huudige Fransch-Vlaenderen e sôorte van e nateurlyke toalgrenze; an de nôordkant ervan koutte men Vlamsch en an de zuudkant klapten ze Picardisch (in Romoans-Vloandern). In de middelêeuwn wos de vôornoamste bedrievigeyd van Stegers de textielcommerce. In 1566 wierdn byst de Beeldnstorm verschilligte religieuze gebouwn van Stegers geplunderd deur de protestantn.

Stegers wierd mo Fransch in 1769 achter d'uutwisselienge van verschilligte encloaves tussch Vrankryk en de Nederlandn. In dien tyd wos Stegers e bloeiendn textielstad, vergelykboar me Armentiers. Byst den Êestn Weireldoorloge wierd Stegers ingenoomn deur de Duutschers byst den Vierdn slag om Ieper woaby da't stadje bikkans gehils verwoest wierd. Stegers wierd heroverd deur de g'allieerdn byst ulder offensief in den twêedn elft van 't joar 1918. Achter den oorloge en 't stadje deur de verwoesting en de crise in den textiel noois mêe tout an oar vroegere élan gerakt.

## Bezienswoardigeedn
* 't Stadhuus mit den beffroo, da gereconstrueerd wierd tusschn 1928 en 1930. 't Oude stadhuus wierd gebouw tusschn 1600 en 1612 in Spoanschn styl en wierd platgesmeetn byst den Êestn Weireldoorloge.
* De Sent-Vedastuskerke, gereconstrueerd wierd tusschn 1927 en 1930 en remplaceerde de verwoeste oudere die ebouwd wos in 1858.

thumb|left|'t Stadhuus mit den beffroo
Sep Vanmarcke

**Sep Vanmarcke** (28 juli 1988, Kortryk) es nen West-Vlamschn coureur die nu in Woaregem weunt. Zyn specialiteit zyn de nôordelyke veurjoarsklassiekers.

## Carrière
Vanmarcke ree by de beloftn by't continentoale team Jong Vlaanderen-Bauknecht. Ip 1 oest 2009 kreeg 'tem e profcontract van Topsport Vlaanderen-Mercator en e den dag achter't têeken'n van zyn êeste profcontract wierd em ol derekt achtstn in e massaspurt in de Sparkassen Giro, die gewonn'n wierd deur Mark Cavendish. Loatr in da joar ree tie nog êenigte schôone plekkn, lyk e zesde plekke in't Kampioenschap van Vloandern en ree tie mee inde ploege van't Weireldkampioenschap vo de gastn ounder de 23 joar te Mendrisio.

Achter e goe wintersezoen 2009-2010 ree 't em vo ne joenge gast van 21 in 2010 e goe veurjoar me ounder and're e derde plekke in de "Ronde van het Groene Hart" en e twidde plekke in de klassieker Gent-Wevelgem achter Edvald Boasson Hagen. Loatr in 2010 volgdn der nog ereplekkn ounder and're in de Vierdoagsche van Duunkerke, den Eneco Tour, de Grand Prix de Wallonie, 't Circuit Franco-Belge en Parys-Tours. 

In 2011 gingtie rydn vo de World Tour-ploege Team Garmin-Cervélo. In 2012 kwam zyn deurbroake me zyn êestn oovrwinnienge by de profs in den Omlôop Het Nieuwsblad.

In 2013 dee tie nen transfer na den ipvolger van de Rabobankploege, Blanco Pro Cycling (wa derachter ernoemd wierd na Belkin Pro Cycling). In da joar dee tie zyn tot nu toe grôotste prestoasje me en twidde plekke in Parys-Roubaix 2013. Je ree ton tegoare me Fabian Cancellara na de strepe ip de veloboane van Roboais, woar em versloagn wierd in de sprint.

In 2014 reed 'n vrêe goe, mo ne koest gêen grôotn vis an d'n oak slaon; ne wos teffrende kêers de vierdn (ounder and're in d'n Omlôop 't Nieuwsblad, Gent-Wevelgem en in Parys-Roubaix). In de Rounde van Vloandern wost 'n derdn achter Fabian Cancellara en Greg Van Avermaet.

## Belangrykste oovrwinniengn
**2008**
* 2e etappe Rounde van Vlams-Broabant
**2009**
* Challenge de Hesbaye
* Trognée-Hannut
* 1e etappe Rounde van de Haut-Anjou (U23)
* 2e etappe Rounde van Vlams-Broabant
**2010**
* Bergklassement Vierdoagsche van Duunkerke
* Puntnklassement Circuit Franco-Belge
**2012**
* Omlôop Het Nieuwsblad
**2013**
* Verrebroek-Beevern
* Grôotn Prys Impanis-Van Petegem
**2014**
* 3e etappe Rounde van Noorweegn
* 3e etappe Rounde van Alberta
**2016**
* 4e etappe Ster ZLM Toer
* Endklassement Ster ZLM Toer
**2017**
* Puntnklassement Rounde van Ôostnryk
**2019**
* 1e etappe Rounde van de Haut-Var
* Bretagne Classic

## Externe koppelienge
*Officiëln website va Sep Vanmarcke
Bouwkundig erfgoed in Heist

**Lyste van bouwkundig erfgoed in [[Heist]]**:

## Externe koppelienge
*Erfgoed Heist

## Kykt ook noa
*Bouwkundig erfgoed in Duunbergn
Jorn Steinbach

**Jorn Steinbach** (Gent, 20 januoari 1989) is e Vlamschn basketter die ip de positie van spelverdeler speelde. In 2012 ist ie verkoozn toet Belgische Basketspeler van 't Joar.
## Ploegn
*2006-2009: Woaregem
*2009-2012: Okapi Aalstar
*2012-2014: Spirou Charleroi
## Prestoasjes
*Nationale ploeg: -16, -18, -20 en A
*Winnoare van de Beker van België in 2012 (Aalstar)
*Finale van de playoffs in 2012
*Speler van 't Joar 2012

## Externe koppeliengn
*Jorn Steinbach Speler van 't Joar 2012
*Jorn Steinbach noa Charleroi
## Referensjes
Bouwkundig erfgoed in Assebroeke

**Lyste van bouwkundig erfgoed in [[Assebroeke]]**:

## Externe koppelienge
*Erfgoed Assebroeke

## Kykt ook noa
*Bouwkundig erfgoed in Brugge (oudste kern)
Bouwkundig erfgoed in Nieuwmunster

**Lyste van bouwkundig erfgoed in [[Nieuwmunster]]**:

## Externe koppelienge
*Erfgoed Nieuwmunster
## Kykt ook noa
* Bouwkundig erfgoed in Zuunkerke
Sacha Massot

thumb|<center>Sacha Massot by Charleroi (in shotposiesje) binst de match Ostende-Charleroi, april 2013
**Sacha Massot** (Toengern, 24 oktober 1983) is e Vlamschn basketter die ip de Power-forward  (de vier-posiesje) speelt.

## Ploegn
* Toengern
* 2001 - 2003: RBC Verviers-Pepinster
* 2003 - 2007: Spirou Charleroi
* 2007 - 2008: RBC Verviers-Pepinster
* 2008 - 2010: Spirou Charleroi
* 2010 - 2012:  Olympique d'Antibes Juan-les-Pins
* 2012 - 2013: Spirou Charleroi
## Prestoasjes
* Nationale ploeg van 2006 toet 2010
* Belgisch kampioen  mè Charleroi in 2003, 2004, 2009, 2010 en 2011
## Externe koppeliengn
*Eurobasket Profile
*Sacha Massot Spirou Charleroi
Meregem

**Meregem** ofte **Mergem** (Frans: *Merville*) es e gemêente in Vrankryk in't Noorderdepartement. 't Ligt in Fransch-Vlaenderen in de Leiedaele. Deur't middn van de gemêente strôomt de Leie. Meregem grenst an de gemêentn Oud-Berkyn, Zuud-Berkin, Stegers, De Gorge, Lestrem, Calonne-sur-la-Lys, Sint-Floris, Oaverskerke en Moerbeke. In de gemêente liggn ôok nog de gehuchtjes *Le Sart* en *Caudescure*.

## Geschiedenisse
An't ende van de zeevnde êeuwe stichtte Maurand, den ertog van Dowoai, e klôoster an de bôordn van de Leie by en plekke genoamd *Bruël* en liet in 690 de direksje dervan oovr an Amatus van Sion, die ip da moment by em in balliengschap wos. Achter 'n tydje begoest er round 't klôoster volk te weun'n en ezo ontstound e dorptje die in't middelêeuws Latyn in 697 gattesteerd es lyk *Maurontivilla - Broislum*. In 1076 es 't dorp vermeld lyk *Menrivilla* in nen diplôme van keunienk Filips I van Vrankryk, die de rechtn en de goedern dervan consacreerde an de Collegioale Sent-Amatuskerke van Dowoai. Byst dien tyd wos Meregem ôok en ounderdêel van 't Groafschap Vloandern. In 1431 kreeg et toenmoalige *Meerghem* van de Bourgoundischn ertog Filips den Goein 't privilege ip't fabriceern van loakn en in 1451 teeknde ie em ôok de "Ghisle de Menreville" die 't officiël stadscharter wos van Meregem. In 1678 wierd 't stadje me't Verdrag van Neymeegn were by Vrankryk gevoegd. Byst die gehille periode es Meregem in oorloogn teffrente kêern me de ground gelyk gemakt.

Byst den Êestn Weireldoorloge wierd Meregem were hillegans platgesmeetn, ol de gebouwn die je der nu kut zien in neo-Vlamsche architecture es ebouwd gewist byst de reconstruuksje van 't stadje in de joarn 1920. In 1936 wierd 't vliegveld van Meregem ipgezet deur de Fransche luchtmacht. In't begun van den Twiddn Weireldôorloge wierd 't vliegpling nog gebruukt deur d'Iengelsche *Royal Air Force* mo me de verooverienge deur de Deutschers wierd ze gebruukt deur de *Luftwaffe* die 't vliegpling uutgebreyd et. Deur 't vliegpling wos Meregem wel e strategische plekke vo were in te neemn vo de G'allieerdn en ip 12 juni 1944 wierd 't stadje serieus gebombardeerd deur Amerikoansche vliegers.

## Bezienswoardigeedn
* 't Staduus in neo-Vlamsche styl die ernieuw g'inaugureerd es in 1929.
* De Sent-Pieterskerke
* Ip de gemêentelyke begroafplekke van Meregem ester e perk me mêer of 1.200 Britse gesneuvelde uut den Êestn Weireldoorloge. Ansluutend derby ligt *Merville Communal Cemetery Extension*, en uutbreydienge me nog ne kêe mêer of 1.000 dôo.

thumb|left|'t Staduus van Merville
Léon Houa

thumb|<center>Léon Houa
**Léon Houa** (Luuk, 8 november 1867 - Bressoux, 31 januoari 1918) was e Belgische coureur. J' is surtout bekend omdat ie de winnoare was van d' êeste drie ediesjes van Luuk-Bastenoakn-Luuk in 1892, 1893 en 1894.

In 1893 het ie 't Belgisch kampioenschap velokoers vor amateurs gewonn en in 1894 by de profs.

## Belangrykste overwinniengn
**1892**
* Luuk-Bastenoakn-Luuk

**1893**
* Luuk-Bastenoakn-Luuk
* 25px Belgisch kampioen velokoers, Amateurs

**1894**
* Luuk-Bastenoakn-Luuk
* 25px Belgisch kampioen velokoers, Profs
## Externe koppelienge
*Léon Houa ip de Wielersite
Bouwkundig erfgoed in Ardôoie

**Lyste van bouwkundig erfgoed in [[Ardôoie]]**:

## Externe koppelienge
*Erfgoed Ardôoie
## Kyk ook noa
*Bouwkundig erfgoed in Kôolskamp
Omer Verschoore

thumb|<center>Omer Verschoore, Parys-Roubaix 1913
**Omer Verschoore** (Môoslee, 2 december 1888 - Parys, 27 november 1931) was e West-Vlamsche coureur. Je was prof van 1911 toet 1914. In 1912 wast ie Belgisch kampioen velokoers en j' het ton ook Luuk-Bastenoakn-Luuk gewonn.
## Belangrykste overwinniengn
**1911**
* 1e etappe  Roende van België, Aalst
**1912**
* 25px Belgisch kampioenschap velokoers vor elite
* Luuk-Bastenoakn-Luuk
* Sterre van Charleroi
* 5e etappe  Roende van België, Mêende
## Externe koppelienge
*Omer Verschoore ip de Wielersite
Bouwkundig erfgoed in Beirnem

**Lyste van bouwkundig erfgoed in [[Beirnem]]**:

## Externe koppelienge
*Erfgoed Beirnem
## Kykt ook noa
*Bouwkundig erfgoed in Oelem
*Bouwkundig erfgoed in Sint-Joris (Beirnem)
Albert Beckaert

**Albert Beckaert** (Môorsele, 10 juni 1910 - Kortryk, 29 meie 1980) was e West-Vlamsche coureur. Je was prof van 1936 toet 1939. In 1936 het ie Luuk-Bastenoakn-Luuk gewonn en in 1937 Parys-Brussel.
## Belangrykste resultoatn
**1932**
*3dn: Circuit Franco-Belge
**1936**
*1stn: Luuk-Bastenoakn-Luuk
*1stn: Deurne-Oudenoarde
**1937**
*1stn: Circuit du Pas de Calais (FR)
*1stn: Parys-Rennes (FR)
*1stn: Parys-Brussel

## Externe koppelienge
*Albert Beckaert ip de Wielersite
Oalewyne

**Oalewyne** ofte **Oalewinne** (Frans: *Halluin*, Nederlands: *Halewijn*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. Oalewyne ligt an de Schreve dichte by Mêende. 't Grenst an de gemêentn Mêende, Neuville-en-Ferrain, Roenk en Busbeke.
thumb|left|Kerke Notre-Dame des Fièvres
thumb|left|Meuln van Oalewyne
Neuville-en-Ferrain

**Neuville-en-Ferrain** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. Neuville-en-Ferrain ligt an de Schreve en grenst an de gemêentn Moeskroen (Enegouwn), Terkoeje, Roenk en Oalewyne. 't Latste dêel van de gemêentenoame verwyst noa de regio Ferrain.
thumb|left|<center>Stadhuus van Neuville-en-Ferrain
thumb|left|<center>Sint-Quirinuskerke
Terkoeje

**Terkoeje** (Frans: *Tourcoing*, Nederlands: *Toerkonje*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. Terkoeje ligt an de Schreve en grenst an de gemêentn Neuville-en-Ferrain, Moeskroen (Henegouwn), Wattrelos, Roboais, Croix, Wasquehal, Mouvaux, Bonduwe en Roenk.  Terkoeje es surtout nen industriestad en es ounderdêel van e grôte binationoale agglomeroasje woavan ôok de Fransche stee'n Rysel en Roboais en de Belgische stee'n Moeschroên en Kortryk dêel uutmoakn.
thumb|left|Stadhuus van Terkoeje
thumb|left|Sint-Christophekerke
Bonduwe

**Bonduwe** (Frans: *Bondues*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Linsele, Roenk, Terkoeje, Mouvaux, Marcq-en-Barœul, Markette en Wemmersys.  
thumb|left|Kastêel van 't Groen Bus
thumb|left|Sint-Vaastkerke
Leon Devos

thumb|Leon Devos in 1926
**Leon Devos** (Ardôoie, 17 januoari 1896 - Ardôoie, 23 ogustus 1963) was e West-Vlamsche coureur. Je schrêef twi grôte klassiekers ip ze noame: Luuk-Bastenoakn-Luuk in 1919 en de Roende van Vloandern in 1922. Devos was prof van 1919 toet 1927.
## Belangrykste resultoatn
**1919**
*2dn: Kampioenschap van Vloanderen - Kôolskamp
*1stn: Luuk-Bastenoakn-Luuk
**1922**
*1stn: Roende van Vloandern, Gent
**1923**
*3dn: Arlon-Ostende
**1924**
*1stn: Drie Zustersteedn
*1stn: Kampioenschap van Vloandern - Kôolskamp
**1925**
*2dn: Endklassement Tour du Sud-Ouest (FR)
**1926**
*2dn: Endklassement Tour du Sud-Ouest (FR)
*3dn: 10e etappe Tour de France, Luchon
**1927**
*3dn: Circuit de la Vienne (FR)
*2dn : GP Pascuas (SP)

## Externe koppelienge
*Léon Devos ip de Wielersite
KVK Westhoek

**KVK Westhoek** (stamnumero 100) is e foetbolploeg die ountstoan is in 2013. 't Is e fuusje van Blue Star Poperinge e KVK Ieper . 
## Externe lienk
* De site van KVK Westhoek
## Bronn
Al-Khwarizmi

thumb|Tember van de Sovjet-Unie met Al-Khwarizmi derip
**Mohammed ibn Musa al-Khwarizmi** (Perzisch: محمد بن موسى الخوارزمي) was e beroemde Perzische wiskundign (ca. 780 - ca. 850).

't Concept van 'algoritmes' in de wiskunde is deur hem ontwikkeld en noar hem genoemd. 't Woord 'algebra' is ofgeleid van den titel van zyn boek over reeknen mè letters: *hisab al-djabr wa al-muqabala*.
thumb|left|Blad van ''hisab al-djabr wa al-muqabala''
Pinguins

**Pinguins** zyn zworte zêeveugels mè ne wittn buuk van de familie Spheniscidae, orde Sphenisciformes. Die bêestn leevn in de koude buutnlucht in Antarctica (hêel beneen up de koarte), moar ook in Nieuw-Zêeland, Australië, Zuud-Afrika en Zuud-Amerika. Z' eetn assan vis en on ze koud en, goan ze aal tope in e bende stoan.
780

777 - 778 - 779 - **780** - 781 - 782 - 783
't Joar **780** was e schrikkeljoar die begost ip e zoaterdag in de Julioansche kalender.
## Gebeurtenissen
thumb|Irene en Constantyn VI
* 8 september - Keizer Leo IV van 't Byzantyns Ryk sterft an korses achter e regeerperiode van 5 joar. Ie wordt ipgevolgd deur zyn 9-joarige zeune Constantyn VI. Omdat 'n nog minderjoarig is wordt zyn moeder Irene van Byzantium medekeizerinne en regente, t'hope met heur êerste minister Staurakios. 
* Saksische oorloogn: Keunink Karel de Grôotn voardigt de dôodstraffe uyt (*Capitulatio de partibus Saxoniae*) vo Saksers die hunder nie willen bekêern toet 't christndom. Oendertusschn bouwt Widukind, leider van 't Saksisch volk, e rebellenmacht ip in Nôord-Saksen.
## Geboorn
* Al-Khwarizmi, Perzische wiskundign (ca. 780)
* Frederik, bisschop van Utrecht, heilign en marteloare
## Gestorvn
* 8 september - Leo IV van Byzantium, keizer van 't Byzantyns Ryk
* Himiltrude, vrouwe van Karel de Grôotn
850

847 - 848 - 849 - **850** - 851 - 852 - 853
't Joar **850** was e geweun joar die begost ip e woensdag in de Julioansche kalender. 
## Gebeurtenissen
* Deensche Vikings, oender leidinge van Rorik, verovern Utrecht en Dorestad. Keizer Lotharius I wordt verplicht van hem t' erkennen ols hertog van e grôot dêel van Friesland.
* Godfred Haraldson, de zeune van de Deensche keunink Harald Klak, voert e plundertocht in Vloandern en Artesië.
* Keunink Lodewyk II, den oudste zeune van Lotharius I, wordt deur paus Leo IV in Rome toet medekeizer gekrôond van 't Midden-Frankisch Ryk.
* Keunink Ramiro I sterft in zyn paleis in Santa María del Naranco, achter e regeerperiode van 8 joar. Je wordt ipgevolgd deur zyn zeune Ordoño I, ols keunink van Asturië (Nôord-Spanje).

## Geboorn
* Arnulf van Karinthië,  Keunienk van Ôost-Francië, Lotharingen, Italië en Roomsche keizer (gest. 899)
* Gerulf, groaf van West-Frisia 
* Berengar II, Frankische markgroaf
* Otto I, hertog van Saksn 
* Seiwa, keizer van Japan (gest. 876)

## Gestorvn
*Al-Khwarizmi, Perzische wiskundign (ca. 850)
* Ramiro I, keunink van Asturië (Spanje)
Renault

**Renault S.A.** is e Fransche fabrikant van otto's, bedryfswoagens, trucks, tracteurs en vliegermoteurs. 't Concern is ipgericht deur Louis Renault  en is e grôot gedêelte van zyn bestoan stoatsbedryf gewist, ounder de noame **Régie Nationale des Usines Renault**.
Peugeot

**Peugeot** is e Frans ottomerk van 'PSA Peugeot Citroën' en wok de noame van de holding.

't Merk (da ondertuschn al meer as 200 joar bestoat) is vernoemd noa de familie Peugeot uut de streke van Montbéliard, die 't industrieel imperium begoste. In 2008, 117 joar achter de start van de productie van ottomobiels, è Peugeot 50 miljoen otto's g'assembleerd. Peugeot produceert wok scooters en vélo's.
Paramore

thumb|right|Paramore in 2008
**Paramore** is nen Amerikoansche rockgroep uut Franklin, Tennessee.
## Bezettienge
### Nu
* Hayley Williams (zang)
* Taylor York (leadgitaar)
* Jeremy Davis (bas)

## Albums

## Externe koppeliengn
* Officiële site
Volvo

thumb|Volvo logo
De **Volvo Group** (**AB Volvo**) (Zweeds: **Volvo Lastvagnar AB**) produceert camiongs, bussn, scheeps- en vliegermoteurs en constructiemachienn. De productie van otto's is in 1999 ofgesplitst en ounder de noame *Volvo Car Corporation* verkocht an Ford.
Bouwkundig erfgoed in Bevern-Leie

**Lyste van bouwkundig erfgoed in [[Bevern-Leie]]**:

## Externe koppelienge
*Erfgoed Bevern-Leie
## Kykt ook noa
*Bouwkundig erfgoed in Woaregem
Malo

thumb|right|250px|De wyk Malo (in't rôo) ip e koarte van Duunkerke
**Malo** (Frans: *Malo-les-Bains*, Nederlands: *Malo* ofte *Malo-aan-Zee*) es nen wyk in de Franschn stee Duunkerke. De wyk ligt ande zêe anden ôostkant van Duunkerke-Centrum, tusschn 't centrum, de wyk Rozendoale en de gemêente Leffrinkoeke. Malo it en ippervlakte van 3,76 vierkante kilomèiters en der weun'n apeupri 16000 mienschn.

Malo ounstound in 1858 toenda de Duunkerkschn industriël Gaspard Malo e grôo leeg gebied van't stad an de duun'n ipkocht vo der landbouwground van te moakn. Toenda mislukte, verkoavelde ie em de ground en koest er ezo an verdien'n, woarachter der teffrente villa's wierdn ebouwd en Malo uutgroeide tout e badplekke me nen zeedyk, hotels en nen cazjeno. Malo wos tout 1891 en ounderdêel van de vroegere gemêente Rozendoale. Derachter wierd et e zelfstandige gemêente, totda't in 1970 by Duunkerke wierd gestookn.


Image:Coat of Arms of Malo-les-Bains.svg|'t Woapn van Malo
Image:Drapeau de la commune de Malo-les-Bains (59) Nord-France.svg|De vlagge van Malo
Image:Notre-Dame du Sacré-Coeur.JPG|D'Ouze-Lieve-Vrouwe van't Illig Arte-kerke
Image:Mairie de Malo.JPG|'t Oud staduus van Malo
Image:Gaspard Malo.JPG|Buste van Gaspard Malo vôorn 't staduus
Klêen-Sintn

thumb|right|250px|De wyk Klêen-Sintn (in't gêel) ip e koarte van Duunkerke
**Klêen-Sintn** (Frans: *Petite-Synthe*, Nederlands: *Klein-Sinten*) es nen wyk in de Franschn stee Duunkerke. De wyk ligt ande zuudwestkant van Duunkerke-Centrum, tusschn de Duunkerksche dêelgemêente Sint-Pols en de gemêentn Nieuw-Koukerke, Kapelle en Grôot-Sintn. Klêen-Sintn it en ippervlakte van 11,45 vierkante kilomèiters en telt apeupri 16700 inweuners. Langsn de zuudkant van de wyk lôopt de Broekburgvoart.

De gemêente "Petite-Synthe" wierd gesticht achter de Fransche Revoluusje. In 1877 wierd e gedêelte van't groundgebied vande gemêente afgenoomn vo de nieuwe gemêente Sint-Pols te komm'n. Klêen-Sintn bleef zelfstandig tout 1972, toenda't tegoare me Rozendoale by't stad Duunkerke wierd gevoegd. In de joarn 1980 wierd achter e volksroadpleegienge de wyk *Albeck* noa Grôot-Sintn oovrgedroagn.


Image:Blason de la ville de Petite-Synthe (59) Nord-France.svg|'t Woapn van Klêen-Sintn
Image:Drapeau de la commune de Petite-Synthe (59) Nord-France.svg|De vlagge van Klêen-Sintn
Image:Saint-Antoine de Padoue.JPG|De Sent-Antôon van Padua-kerke
Image:ConcordePetite-Synthe.JPG|De *Quartier de la Concorde*
Rozendoale (Vrankryk)

thumb|right|250px|De wyk Rozendoale (in't dounkergroen) ip e koarte van Duunkerke
**Rozendoale** (Frans: *Rosendaël*, Nederlands: *Rozendaal*) es nen wyk in de Franschn stee Duunkerke. De wyk ligt an den ôostkant van Duunkerke-Centrum, tusschn de wyk Malo en de gemêentn Tetegem en Nieuw-Koukerke. Rozendoale it en ippervlakte van  3,97 vierkante kilomèiters en telt bikkans 18.270 inweuners. Langsn de zuudkant van de wyk strôomt et Kanoal Nieuwpôort-Duunkerke en langsn de westkant ligt et ofvoerkanoal ("canal exutoire") tusschn de binn'nhoavn van Duunkerke en de zêe.

Tout in de Karoliengischn tyd lag 't gebied van 't huudige Rozendoale ounder woatr. Rozendoale wos lange tyd mo e vrêe klêen dorptje. Achter de Slag der Duun'n die in 1658 round Duunkerke wierd uutgevochtn stoundn der nog mo enigste uuzzetjes rechte. Achter 't têeken'n van de vrede, toen Duunkerke in d'andn van d'Ingelsche kwam, installeerde de loatere Ingelsche keunienk Jacobus II van Ingeland (die ton nog geweun Ertog van York wos) zyn ôofdkwartier in Rozendoale en zyn soldoatn sloegn der ulder kamp ip.

Rozendoale wierd en zelfstandige gemêente in 1860, toen et ofgesplitst wierd van Tetegem en Nieuw-Koudekerke. In 1891 verloor Rozendoale zelve e stik van zyn gebied, da de zelfstandige gemêente Malo gienk komn. In 1972 wierd de gemêente juuste lyk Kleen-Sintn ipgeheevn en by Duunkerke gestookn.


Image:Coat of Arms of Rosendaël.svg|'t Woapn van Rozendoale
Image:Drapeau de la commune de Rosendaël (59) Nord-France.svg|De vlagge van Rozendoale
Image:EgliseRosendael.JPG|D'Ouze-Lieve-Vrouwe-Assumpsjekerke
Image:Mairie de Rosendaël.JPG|'t Oud staduus van Rozendoale
Rozendoale

* Rozendoale (Vrankryk): e wyk in de Fransche stad Duunkerke

't Zou oltemets ôok kunn'n zyn da je zocht achter:
* Rôosdoal: e Vlamsche gemêente in de provinsje Vlams-Brabant
* Rozendaal (Gelderland): en Ollandsche gemêente in de provinsje Gelderland
* Rozendaal (Zuud-Olland): e gedêelte van de Ollandsche gemêente Krimpenerwaard in de provinsje Zuud-Olland
* Roosendaal: e stad en gelyknoamige gemêente in d'Ollandsche provinsje Nôord-Broabant
Sint-Pols

* Sint-Pols (Noorderdepartement): e vroegere gemêente in't Fransche Noorderdepartement die nu e "commune associée" es van de stad Duunkerke
* Sint-Pols (Nauw van Kales): e gemêente in't Fransche departement Nauw van Kales
* 't Groafschap Sint-Pols: 't vroegere groafschap da round Sint-Pols (Nauw van Kales) lag.
Sint-Pols (Noorderdepartement)

thumb|right|250px|De dêelgemêente Sint-Pols (in't bruun) ip e koarte van Duunkerke
**Sint-Pols** (Frans: *Saint-Pol-sur-Mer*, Nederlands: *Sint-Pols* ofte *Sint-Pols-aan-Zee*) es e vroegere gemêente in't Fransche Noorderdepartement die nu e zogenoemde "commune associée" es vande stad Duunkerke. De dêelgemêente ligt ande westkant van Duunkerke-Centrum, tusschn de hoavn, de wyk *l'Île Jeanty* (Duunkerke-Zuud), Klêen-Sintn en Fort-Mardyk. Sint-Pols it en ippervlakte van 5,14 vierkante kilomèiters en telt apeupri 22000 inweuners.

De gemêente es ountstoan in 1877 achter da't ofgespletst wierd van Klêen-Sintn (da ton nog e zelfstandige gemêente wos mo oundertusschn ôok ol e gedêelte van Duunkerke es). In 2003 wierd beslootn deur de gemêenteroadn van te fuuzjeneern me Duunkerke, mo by e volksroadpleegienge ieroovr in december 2004 wierd 't ipkomstquotum van 25 percent nie g'oald, waarip de fuuzje nie deuregieng. In 2010 wierd die beslissienge nietig verkloard en wierd Sint-Pols toch nog e "commune associée" van Duunkerke.


Image:Coat of Arms of Saint-Pol-sur-Mer.svg|'t Woapn van Sint-Pols
Image:Drapeau de la commune de Saint-Pol-sur-Mer (59) Nord-France.svg|De vlagge van Sint-Pols
Image:Eglise Saint Benoît (Saint-pol-sur-Mer).JPG|De Sent-Benoîtkerke
Image:Beffroi Saint-Pol-sur-Mer.JPG|'t Belfort
Fort-Mardyk

thumb|right|250px|De dêelgemêente Fort-Mardyk (in't lichtgroen) ip e koarte van Duunkerke
**Fort-Mardyk** (Frans: *Fort-Mardyck*, Nederlands: *Fort-Mardijk*) es e vroegere gemêente in't Fransche Noorderdepartement die nu e zogenoemde "commune associée" es vande stad Duunkerke. De dêelgemêente ligt ande westkant van Duunkerke-Centrum, tusschn de hoavn, Sint-Pols, Klêen-Sintn en de gemêente Groot-Sintn. Fort-Mardyk it en ippervlakte van 1,41 vierkante kilomèiters en telt apeupri 3600 inweuners.

## Geschiedenisse
De plekke es enoemd achter 't vroegere fort da in 1620 deur de Spanjoardn wierd ebouwd om de westkant van Duunkerke te beschermn en da verwyst na de bygeleegn plekke Mardyk. Tusschn de 4de en den 25sten oest 1646 wierd et fort by't Beleg van Mardyk beleegerd deur e Fransch-Ollandsche coaliesje teegn de Spanjoardn. Tusschn 30 september en 3 oktober van 't joar 1657 wierd et fort ipnief g'attaqueerd en ingepakt deur 't Fransche leeger ounder leydienge van Vauban en Louis Nicolas de Clerville in den anlôop na de Slag der Duun'n van 1658. Achter da de Fransch-Iengelse coaliesje die slag by Duunkerke gewoun'n ad, gienk dus ôok Fort-Mardyk volgens d'oovrêenkomste oovr na d'Iengselsche. Mo vier joar derachter, in 1662, kochte keunienk Louis XIV Duunkerke en dus ôok Fort-Mardyk were van d'Ingelsche. In 1665 wierd het fort ip bevel van zunnekeunienk me de ground gelyk gemakt en ne liet der deur zyn minister van de marine, Jean-Baptiste Colbert, e kolonie van Frans koutende zêemann'n uut Picardië stichtn. Die beweuners wierdn surtout gerekruteerd uut de regio round Stoapel en Kuuk, juuste ten zuudn van Bonen.

In 1793 wierd achter de Fransche Revoluusje et dorptje e zelfstandige gemêente, mo korteliengs derachter in 1800 wierd Fort-Mardyk by de gemêente Mardyk gevoegd. In 1830 wierd et ton were by Groot-Sintn gestookn en in 1868 wierd et ipnief en ounofankelyke gemêente. In 2003 wierd, juuste lyk in Sint-Pols, beslootn deur de gemêenteroadn van te fuuzjeneern me Duunkerke, mo by e volksroadpleegienge ieroovr in december 2004 wierd 't ipkomstquotum van 25 percent nie g'oald, waarip de fuuzje nie deuregieng. In 2010 wierd die beslissienge nietig verkloard en wierd Fort-Mardyk toch nog e "commune associée" van Duunkerke.


Image:Coat of Arms of Fort-Mardyck.svg|'t Woapn van Fort-Mardyk
Image:Flag of Fort-Mardyck.svg|De vlagge van Fort-Mardyk
Image:Fort_Mardijk_-_Fort_Mardick_(Toonneel_der_Steden).jpg|Koarte uut 1649 van Fort-Mardyk byst de beleegerienge van 1646.
Image:EgliseFortMardyck.JPG|D'Ouze-Lieve-Vrouwe van't Fort-kerke
Mardyk

**Mardyk** (Frans: *Mardyck*, Nederlands: *Mardijk*) es e vroegere gemêente in't Fransche Noorderdepartement die nu e zogenoemde "commune associée" es vande stad Duunkerke. De dêelgemêente ligt bikkans 10 kilomèiters ten westn van Duunkerke-Centrum en grenst eignlyk nie an de stad, mo ligt er los van tusschn de gemêentn Groot-Sintn en Loon. Mardyk it en ippervlakte van 8,69 vierkante kilomèiters en telt apeupri 300 inweuners. Deur zyn liggienge an de vertakkienge van de Broekburgvoart die richtienge 't Duunkerksche hoavnbassin lôopt es Mardyk nie echt mêe bevolkt en es't surtout industriegebied.

## Geschiedenisse
Mardyk ôordigde in tydde (juuste lyk de rest van Frans-Vloandern) by't Groafschap Vloandern en paste in e reke van hoavnsteed'n die gesticht wierd'n deur de Vloamsche groavn Diederik van den Elzas en loater Filips van den Elzas vo 't economische leevn langs de Nôordzeekuste te bevordern. And're hoavnsteed'n die toen gesticht wierdn woarn Duunkerke, Grevelingn, Nieuwpôorte, Biervliet en Damme. Sinsn de bouw van 't bygeleegn fort ip't groundgebied van't uudige Fort-Mardyk in 1620 deur de Spanjoardn es de geschiedenisse van Mardyk en Fort-Mardyk in de Nieuwn Tyd dikkels me mekoar verweevn, omda ze't mêerendêel van de tyd dezelfde anvolln en oundergoan.

Ip 30 juni 1645 wierd Mardyk g'attaqueerd deur Josias Rantzau, nen Duutscher die ton moarschalk wos in't Fransche leegr en die loatr tout gouverneur van Duunkerke, Mardyk, Bergn en Veurne benoemd wierd. Tusschn de 4dn en den 25sten oest 1646 wierd Mardyk by't Beleg van Mardyk beleegerd deur e Fransch-Ollandsche coaliesje teegn de Spanjoardn. Tusschn 30 september en 3 oktober van 't joar 1657 wierd Mardyk ôok were g'attaqueerd deur 't Fransche leeger ounder leydienge van Vauban en Louis Nicolas de Clerville in den anlôop na de Slag der Duun'n van 1658. Achter da de Fransch-Iengelse coaliesje die slag by Duunkerke gewoun'n ad, gienk dus ôok Mardyk volgens d'oovrêenkomste oovr na d'Iengselsche. Mo vier joar derachter, in 1662, kochte keunienk Louis XIV Duunkerke en dus ôok Mardyk were van d'Ingelsche. Toen de Fransche enigte joarn derachter 't fort van Fort-Mardyk ad'n ofgebrookn, kwam et ôok were in Mardyk zelve wa kalmer.

In 1793 wierd achter de Fransche Revoluusje Mardyk officiël e zelfstandige gemêente. In 1800 wierd et groundgebied van Fort-Mardyk by de gemêente gevoegd, mo Fort-Mardyk wierd in 1830 were van Mardyk ofgespletst. In 1980 fuuzjeneerde Mardyk me Duunkerke en wierd ezo e "commune associée" van Duunkerke.


Image:Coat of Arms of Mardyck.svg|'t Woapn van Mardyk
Image:Drapeau de la commune de Mardyck (59) Nord-France.svg|De vlagge van Mardyk
Image:Entrée de Mardyck.JPG|Zicht ip Mardyk
Groot-Sintn

**Groot-Sintn** (Frans: *Grande-Synthe*, Nederlands: *Groot-Sinten*) es e gemêente in Vrankryk in't Noorderdepartement. 't Ligt in Frans-Vloandern in't Blootland, binn'n de steedelyke agglomeroasje van Duunkerke, an d'Opoalkust. 't Grenst an de gemêentn Duunkerke, Fort-Mardyk, Armboutskapelle, Spyker en Mardyk. Langsn de zuudkant van de gemêente loopt de Broekburgvoart, die der de grenze vormt me Spyker.

## Geschiedenisse
Groot-Sintn lag lange tyd ounder woatr en 't nes nen êestn kêe vermeld in 648. Vanof d'achtste êeuwe begoestn Benedictynner monnikn de verschillige woatrlôopn te kanaliseern zoda 't moeraswoatr wierd ofgeleyd na riviern lyk de Aa of direct inde Nôordzêe. De nieuw ountgonn'n groundn wierd ezo gecultiveerd en lange tyd wos Groot-Sintn surtout e landbouwdorptje achter de duun'n.  Vanof de neegnde êeuwe noemdigde 't dorptje *Sentinas*. Groot-Sintn ôordigde in dien tyd (juuste lyk de reste van Frans-Vloandern), tout et Groafschap Vloandern en lag in de kasselry Bergn. Deur zyn liggienge dichtby Duunkerke en Fort-Mardyk it ôok 't groundgebied van Groot-Sintn 't décor gewist van teffrente sloagn en gevechtn. Achter de Slag der Duun'n van 1658, woar de Fransch-Iengelse coaliesje gewoun'n ad van de Spanjoardn, gienk dus ôok Groot-Sintn volgens d'oovrêenkomste oovr na d'Iengselsche. Mo vier joar derachter, in 1662, kochte keunienk Louis XIV Duunkerke en dus ôok 't groundgebied van Groot-Sintn were van d'Ingelsche en wierd 't dorptje en ounderdêel van Vrankryk. Tout apeupri zestig joar geleedn wos de gemêente nog mo e klêen gehuchtje, mor deur den ipgang van de hoavn van Duunkerke moakte 't in de joarn zestig e rappe ountwikkelienge deure, surtout ounder invloed van de stoalindustrie.

thumb|left|'t Nief staduus van Groot-Sintn
Duunkerke-Zuud

thumb|right|250px|Duunkerke-Zuud (in't poars) ip e koarte van Duunkerke
**Duunkerke-Zuud** es e stadsdêel van de Franschn stee Duunkerke da ande zuudkant van Duunkerke-Centrum ligt. Duunkerke-Zuud it en ippervlakte van 1,1 vierkante kilomèiters en telt bikkans 7000 inweuners. 't Ligt tusschn 't verbindiengskanal in d'oude binn'nhoavn, de gemêente Nieuw-Koukerke, Klêen-Sintn en Sint-Pols.

## Wykn in Duunkerke-Zuud

### Basse Ville
De wyk Basse Ville es ountstoan in 1662 deur de bouwe van e nieuwe fortifikoasje deur Vauban ande zuudkant van Duunkerke. D'oorsprounkelyke bedoelienge wos vo der de matrôozn van de scheepn (tydelyk) t'uusvestn. In 1743 wierdn Duunkerke-Centrum en Basse Ville binn'n dezelfde fortifikoasjes geplatst, oloewel da de twêe van mekoar geschêedn zyn deur't verbindiengskanal. In 1864 wierd er de Sent-Moartnskerke gebouwd. In die tyd begoestn der em ôok teffrente fabriekn der ulder te vestign. Deur et groavn van't ofvoerkanal ("canal exutoire") in 1929 ip de plekke van d'oude stadswalln wierd da kanal de zuudergrenze vande wyk. De wyk wos êen van d'êenigste van Duunkerke die byst den Twiddn Weireldoorloge bikkans nie beschoadigd es gewist.

### Jeu de Mail
De wyk it zyn noame van e construuksje uut de zestiende êeuwe die diende vo e spel te speeln gelykend ip't koatsspel ("jeu de paume") mo ton wel me nen outn oamer: malie ofte "jeu de mail". In 1666 lag 't groundgebied van d'uudige wyk Jeu de Mail, dad em tusschn de Hoavndyk en de Broekburgvoart bevindt, ande buutnkant van de stadswalln en ôordiget by Nieuw-Koukerke. Et terring diende lyk anlegplekke vo de bôotjes die na Bergn en Sint-Omoars voern. In de neegntiende êeuwe begoestn der em verschilligte fabriekn lyk leerlôoiery'n en wossery'n under der te vestign. In 1850 wierd et nôordn van da groundgebied by Duunkerke gestookn ip instigoatie van de tonmoalige Fransche keunienk Louis-Philippe I. Die moatregel zorgde in tydde vo êenigte rivaliteyt tusschn d'inweuners van Duunkerke en dedie van Koukerke, surtout van de latstgenoemde omda zydder zeidn da Duunkerke e commerciël belangryk stik ground van under ad ofgepakt. 

### Carré de la Vieille
De wyk Carré de la Vieille ligt tusschn de Broegburgvoart en Klêen-Sintn en it en gelykoardige geschiedenisse lyk dedie van de wyk Jeu de Mail. Vôorn de construksje van de fortifikoasjes ôordiget by Klêen-Sintn, mo vanof den bouw vande stadswalln wierd et iervan ofgesneed'n en wierd et by Duunkerke gevoegd.

### Île Jeanty
De wyk Île Jeanty ligt tusschn 't stoasjekwartier en Sint-Pols, an't ende vande Broekburgvoart.


Image:Basse Ville.JPG|La Basse Ville.
Image:Carrédelavieilledk2.JPG|Carré de la Vieille.
Image:Jeudemaildk.JPG|Jeu de Mail.
Image:Ile Jeanty.JPG|Île Jeanty.
Jean-Marie Gantois

**Jean-Marie Gantois** (Woatn, 21 juli 1904 – odoar, 28 meie 1968) wos e Frans-Vlamsche katholiekn paster.

Je dee zyn middelboare schoole in Ariën en Oazebroeke. Derachtr gienk tie in't seminoarie van Annappes en studeerde lettern en filosofie ande katholieke universiteyt van Rysel. Je kreeg zyn priesterwydienge in 1932 en wierd derachter vicaire in Rysel.

Gantois kwam by de Vlamsche Bewegienge lyk autodidact en ounder invloed van êenigte Vlamschgezinde lêeroars. Byst zyn seminoarie begoest ie Nederlands te lêern. Die gewoarwordienge beschreef 'tem loatr, in 1942, in zyn boek *"Hoe ik mijn taal en mijn volk terugvond"*. Med en pôote and're gastn van't seminoarie stichtte ie em in 1924 't "Vlaamsch Verbond van Frankrijk" (VVF). Gantois zo de moteur van da verbound bluuvn tout in 1944. Je wos de gangmoakre achter de joarlyksche congressn en letterkundige vergoariengn. Je wos ôok de redacteur vande tydschriftn die gepubliceerd wierdn deur't VVF tussschn 1929 en 1944, noamelyk *"le Lion de Flandre"* en *"De Torrewachter"*.

An't begun van den Twiddn Weireldoorloge wierd et VVF verboodn deur 't Fransche gezag. Mor byst de bezettienge startte Gantois in 1941 were d'aksjes van't VVF. J'oopnde nen bureau van't VVF in Rysel en breydde d'activiteytn van vôorn den oorloge nog vodder uut. Gantois  wos anangr vande Grôot-Nederlandsche gedachte, mo toch woarn d'aksjes van't VVF surtout culturêel. J'it pertank, in countroarjie tout and're (Vlamschgezinde) pasters in dien tyd, noois mienschn angezet vo teegn 't bolsjevisme an't Ôostfrount te goan battern.

Achter de bevrydienge van Vrankryk wierd ie veroordêeld tout vuuf joar prisong ip ground van separatisme. In 1958 stound ie mee an de wiege van d'organizoasje "De Vlaamse Vrienden in Frankrijk". Je werkte mee an de redaksje van *"Notre Flandre"*, mo bereykte der gin grôo publiek mêe mee. Ne bleef aglyk stief vele artikels schryvn, nog olsan me de Grôot-Nederlandsche gedachte als rôo'n droad.
Ip 28 meie 1968 wierd em dôo weregevoundn in den Aa in Woatn, êenign tyd achter den dôo va zyn moedr.
Indioann

thumb|<center>Indioann van Nôord-Amerika
**Indioann** zyn d' ôorsprounkelikke beweuners van 't Amerikoans continent. Christoffel Columbus, peisde in 1492 dat ie in Indië beland was en je noemde de beweuners *indios* - indioann. 't Was zyn intensje van in westelikke richtienge den Atlantischn Oceoan over te voarn en azo in Indië te geroakn.

In Amerika wordn d' indioann 'Native Americans', 'Aboriginal Americans', 'American Indians', 'Amerindians'  of 'Indigenous Peoples of America' genoemd. In Canada en de Verênigde Stoatn tegoare leevn der mêer of drie miljoen. Der zyn vele verschillige stammn die under eign toale klappn, lik Apache, Azteekn, Cherokee, Cheyenne, Navajo en Sioux in Noord-Amerika en Aymara, Guarani, Tupi en Quechua in Zuud-Amerika.

Achter dan d' êeste Europeoann noar Amerika kwoamn zyn der styf vele indioann dôod gegoan omdan ze ziektes overkrêegn woateegn dan ze nie bestand woarn, moar ook in oorloogn vor under land of te pakkn of omdan ze mostn werkn lik sloavn.
## Externe koppelienge
* Website over indioann
Caligula

thumb|<center>Caligula

**Gaius Caesar Augustus Germanicus** (Antium, 31 ogustus 12 - Rome, 24 januoari 41), kort gezeid **Caligula**,  is keizer (princeps) van Rome gewist van 37 tot 41. Je was de zeune van Germanicus (Julius Caesar) en Agrippina (d' Oudere).

Zyn bynoame Caligula et'n gekreegn van de soldoatn omdat'n als kiend ossan soldoatebotjes (caligae) andeed. Caligula wil zeggn "klêen soldoatebotje" in 't Latyn .

't Schynt dat 'n ook e groôtn fanaat was van de peirdekoersn uut zyn tyd en dat 'n vo zyn lieveliengspeird een immense stalle et loatn zetn. 

Feitelik was Caligula een bitje nen olve goarn met een grôot gedacht van zyn eign en doarom et de Pretorioanse garde em achtr 4 joar schrikbewiend omverre gebloazn.
Zyn opvolger was Claudius.
thumb|left|<center>Caliga
12

9 - 10 - 11 - **12** - 13 - 14 - 15
't Joar **12** was e schrikkeljoar die begost ip e vrydag in de Julioansche kalender.
## Gebeurtenissn
thumb|Geldstik'n van Artabanus II, keunynk van 't Parthisch Ryk
* De Romeinn bouwn 't  Castellum Flevum in de Lêge Landn. Dat helpt under vo veilig de Vlie over te steekn ('t woater tusschn Vlieland en Terschelling). Der wordt een hoavn angeleid vor handelscontactn met de Friezn.
* Artabanus II lat hemzelve uytroep'n toet keunynk van 't Parthisch Ryk.
## Geboorn
;ogustus
* 31 - Caligula, Romeinsche keizer (gest. 41)
* Lucius Junius Silanus, Romeinschn praetor en stoatsman (gest. 49)
* Titus Vinius, Romeinsche consul en veldhêre (gest. 69)
## Gestorvn
* Rhoemetalces I, keunynk van 't Odrysisch keunynkryk van Thracië 
## Kykt ôok by
* 12 (getal)
41

38 - 39 - 40 - **41** - 42 - 43 - 44
't Joar **41** was e geweun joar die begost ip e zundag in de Julioansche kalender.
## Gebeurtenissn
thumb|Kluttergeld van in dien tyd
*24 januoari - Achter e 4-joarig schrikbewiend wordt de Romeinsche keizer Caligula deur de Pretorioansche Garde ounder bevel van Cassius Chaerea met 30 zweird- en dolksteekn vermôord.
*Claudius I, nounkel van Caligula, wordt deur de Senoat uutgeroopn tout nieuwe keizer van 't  Romeins Keizerryk.
## Geboorn
## Gestorvn
*24 januoari - Caligula, Romeinsche keizer
Montenegro

**Montenegro** (Montenegrioans: *Crna Gora*, cyrillisch schrift: Црна Гора, uutsproake: [ˈt͡sr̩naː ˈɡɔra], letterlik "Zwartn berg") is e land in Zuud-Ôost-Europa ip de Balkan met e kust an d' Adriatische Zêe teegnover Italië. 't Grenst an Krowoasje in 't westn, Bosnië-Herzegovina in 't nôordwestn,  Servië in 't nôordôostn, Kosovo in 't ôostn en  Albanië in 't zuudôostn.  D' hoofdstad en grotste stad is Podgorica. Andere grôte steedn zyn Nikšić, Pljevlja, Bijelo Polje en Cetinje.

Sins december 2010 is Montenegro kandidoat-lid van d' Europeesche Unie.
thumb|left|Koarte van Montenegro

## Beziensweirdigheedn
UNESCO weirelderfgoed:
*Nateurlikke en cultuurhistorische omgevienge van Kotor
*Nationaal park Durmitor


Ofbeeldienge: Montenegro, Kotor 02.jpg|Kotor
Ofbeeldienge: Durmitor - Crno jezero.jpg|Nationaal park Durmitor
1230

1227 - 1228 - 1229 - **1230** - 1231 - 1232 - 1233
't Joar **1230** is 't 30e joar in de 13e eeuwe volgenst de christelikke joartellienge.
## Gebeurtenissn
[thumb|<div class="center">Hendrik III van [Iengeland reist noa Bretagne in 1230]]
*Round dien tyd wordt 't Grôot Begynhof van Leuven gesticht.
## Geboorn
* Jacob Van Maerlant (ca. 1230)
## Gestorvn
1755

1752 - 1753 - 1754 - **1755** - 1756 - 1757 - 1758
't Joar **1755** is 't 55e joar in de 18e eeuwe volgenst de christelikke joartellienge.
## Gestorvn
;april
*22 - François-Cornil Bart